เตรียมเฮ กระบี่ไร้ผู้ป่วยโควิด ขณะภูเก็ตไม่พบรายใหม่ วันที่ 3 
โควิดที่กระบี่ ณ วันที่ 13 พ.ค. 63 เป็น 0 หลังจนท.ส่งผู้ป่วยหญิงรายสุดท้ายกลับบ้าน หมอชี้แม้จะยังยืนยันไม่ได้ 100% ว่าสามารถยับยั้งโรคได้แล้ว แต่เป็นสัญญาณที่ดีอย่างยิ่ง ขณะที่ภูเก็ต ไร้ผู้ติดเชื้อรายใหม่อีกครั้ง 3 วันติดกันผู้สื่อข่าวรายงานจาก จ.กระบี่ เมื่อวันที่ 13 พ.ค. นพ.สุพจน์ ภูเก้าล้วน ผอ.รพ.กระบี่ เผยว่า ตอนนี้ในส่วนของ รพ.กระบี่ ไม่เหลือผู้ป่วยติดเชื้อโควิด-19 อยู่ในการรักษาแล้ว โดยผู้ป่วยรายสุดท้าย ซึ่งเป็นรายที่ 20 ของ จ.กระบี่ เป็นผู้ป่วยหญิงชาวไทย อายุ 28 ปี พนักงานโรงแรมบนเกาะพีพี ได้รับการรักษาหาย และถูกส่งตัวกลับบ้านไปแล้วเมื่อวันที่ 12 พ.ค.ที่ผ่านมา ทั้งนี้ ผู้ป่วยหญิงรายดังกล่าว เป็นกลุ่มที่ถูกตรวจพบจากการตรวจค้นเชิงรุกโดยการทำ Active case finding เป็นผู้ที่ไม่แสดงอาการป่วย แต่มีเชื้ออยู่ในตัว เจ้าหน้าที่ตรวจพบและส่งตัวเข้ารับการรักษามาตั้งแต่วันที่ 27 เม.ย.ที่ผ่านมานับตั้งแต่วันที่พบรายล่าสุด ก็ยังไม่พบผู้ป่วยที่มีอาการติดเชื้อจากโควิด-19 ในพื้นที่ จ.กระบี่ เพิ่มเติมอีก ถือเป็นเรื่องน่ายินดีสำหรับชาวกระบี่ ที่มาตรการป้องกันที่ทำกันมา สามารถยับยั้งการแพร่ระบาดได้ แม้จะยังไม่สามารถยืนยันได้ 100 เปอร์เซ็นต์ในตอนนี้ แต่เป็นสัญญาณดี ที่ไม่พบการแพร่ระบาดเพิ่มเติม อย่างไรก็ตาม อยากฝากเตือนประชาชนในพื้นที่ หลังจากนี้อย่าเพิ่งประมาท ขอให้ยังรักษามาตรการที่ทางสาธารณสุขขอความร่วมมือ เพื่อป้องกันไม่ให้เชื้อกลับมาแพร่ระบาดอีกครั้งวันเดียวกันที่ภูเก็ต คณะกรรมการโรคติดต่อจังหวัดภูเก็ตรายงานว่า ตั้งแต่วันที่ 5 มกราคม – 12 พฤษภาคม 2563 จังหวัดภูเก็ตมีผู้ติดเชื้อยืนยันโรคโควิด-19 แล้วจำนวน 224 ราย (ไม่พบรายใหม่) โดยผู้ติดเชื้อได้รับอนุญาตให้กลับบ้าน 196 ราย (กลับบ้านเพิ่ม 3 ราย) เสียชีวิต 3 ราย (ไม่มีผู้เสียชีวิตเพิ่ม) กำลังรักษาพยาบาลอยู่ 24 ราย ทุกรายอาการอยู่ในเกณฑ์ที่ดี ผู้มีอาการเข้าเกณฑ์เฝ้าระวังสะสมทั้งหมด 5918 ราย (รายใหม่ 129 ราย) โดยยังคงรักษาพยาบาล 97 ราย (เป็นผู้ติดเชื้อยืนยัน 24 ราย อยู่ระหว่างรอผลการตรวจทางห้องปฏิบัติการ 73 ราย) กลับบ้านแล้ว 5821 รายจำนวนผู้ได้รับการตรวจหาเชื้อทางห้องปฏิบัติการทั้งหมด 9953 ราย (พบเชื้อ 224 ราย) เป็นผู้มีอาการเข้าเกณฑ์เฝ้าระวังสะสม 5918 ราย (พบเชื้อ 186 ราย) และเป็นผู้ได้รับการตรวจหาเชื้อจากการคัดกรองเชิงรุก 4035 ราย (พบเชื้อ 38 ราย)
โควิดที่กระบี่ ณ วันที่ 13 พ.ค. 63 เป็น 0 หลังจนท.ส่งผู้ป่วยหญิงรายสุดท้ายกลับบ้าน หมอชี้แม้จะยังยืนยันไม่ได้ 100% ว่าสามารถยับยั้งโรคได้แล้ว แต่เป็นสัญญาณที่ดีอย่างยิ่ง
โควิด-19,โควิด-19 กระบี่,โควิด-19 ภูเก็ต,ยอดผู้ป่วยโควิด-19,COVID-19,โควิด 19 ในไทย,ข่าวทั่วไป